Diari Oficial de la Generalitat Valenciana


Sumari del DOGV 6795, del 13-06-2012 (2012/5650)

Subhasta per venda extrajudicial d'un bé immoble a Alfafar.
-----------------------------------------------------------

### Dades del document

Número de DOGV
:   6795

Data del DOGV
:   13-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5650


Organisme emissor
:   Notaria de Ramon Marin Casanova

Tipus de document
:   Subhasta

Subhasta per venda extrajudicial d'un bé immoble a Alfafar. [2012/5650]  
Ramón Marín Casanova, notari del Col·legi Notarial de València, amb residència a Alfafar, faig saber:  
Que a la meua notaria, situada a Alfafar (València), carrer Sant Sebastià, número 25, porta 1, es tramita venda extrajudicial, conforme a l'article 129 de la Llei Hipotecària, de la finca hipotecada següent:  
Ciutat d'Alfafar  
Casa a Alfafar, carrer d'Ortega y Gasset, número 5. Consta de planta baixa, destinada a magatzem, i corral descobert, i pis alt a què s'accedeix per escala situada a l'esquerra entrant, també destinat a magatzem.  
  
Està construïda sobre solar de setanta-huit metres quadrats, i segons recent mesurament huitanta-un metres quadrats, dels quals estan edificats setanta-un metres quadrats i la resta correspon al corral. El pis alt ocupa així mateix una superfície construïda de setanta-un metres quadrats. Entre les dues plantes, la total superfície construïda de la casa és de cent quaranta-dos metres quadrats.   
Inscrita: en el Registre de Torrent 2, al tom 2773, llibre 297 d'Alfafar, foli 148, finca 5415, insc. 7a.  
Referència cadastral: 7244213KC8537S5104CB.   
Com que és procedent la subhasta de la finca, es fan saber les seues condicions:  
Tindrà lloc a la meua notaria. La primera subhasta el 30 de juliol de 2012, a les 10.00 hores. El tipus base serà de cinc-cents setanta-quatre mil tres-cents trenta-dos euros i quaranta cèntims (574.332,40 €); si no hi ha postor o si resultara fallida, la segona subhasta, el 29 d'agost de 2012, a les 10.00 hores, el tipus de la qual serà el 75% de la primera; en els mateixos casos, la tercera subhasta el 28 de setembre de 2012, a les 10.00 hores, i si hi haguera pluralitat de millores en la tercera subhasta, la licitació entre millorants i el millor postor el 8 d'octubre de 2012, a les 10.00 hores. Expressament es fa constar que en la tercera subhasta regiran els límits dels articles 670 i 671 de la Llei d'Enjudiciament Civil, amb la modificació establida per la Llei 37/2011, de 10 d'octubre, en la qual s'estableix una estipulació addicional sisena a la Llei d'Enjudiciament Civil.  
La documentació i certificació del registre a què es refereixen els articles 236.a i 236.b del Reglament Hipotecari, es poden consultar a la notaria de dilluns a divendres, de 10.00 a 14.00 hores. S'entendrà que tot licitador accepta com a bastant la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar prèviament a la subhasta, en el compte corrent número 4017-1700-27-7324801453, de Banco Valencia, en aquesta ciutat, plaça del Forn, número 5, una quantitat equivalent al 30% del tipus que corresponga en la primera i segona subhasta, i en la tercera un 20% del tipus de la segona. Podran fer-se postures per escrit en plec tancat, i s'hi adjuntarà el justificant de depòsit previ, fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podrà fer-se cedint a un tercer.  
  
Alfafar, 6 de juny de 2012.- El notari: Ramón Marín Casanova.